Filmat li qiegħed idur fuq il-midja soċjali li juri student jgħajjar edukatur fil-klassi, imur lura għall-2017. Dan tħabbar mill-Ministru għall-Edukazzjoni Justyne Caruana. Wara li l-Malta Union of Teachers (MUT) irrappurtat il-każ lill-Pulizija u sejħet għal investigazzjoni, ġiet infurmata li s-Segretarju Parlamentari fi ħdan il-Ministeru tal-Edukazzjoni informahom li "dan il-filmat, li ġie xxerjat f'dawn l-aħħar sigħat fuq il-midja soċjali, imur lura għall-2017 u kien ġie investigat u ttieħdu l-passi mis-sezzjoni tal-Pulizija tas-Cybercrime". Stqarrija kkonfermat li l-Ministru Caruana talbet lis-Segretarju Permanenti tal-Ministeru tal-Edukazzjoni biex jinvestiga l-każ u jittieħdu passi dixxiplinarji. "Il-Ministru għall-Edukazzjoni Justyne Caruana qalet li ma tittollera ebda abbuż, tkun xi tkun il-materja tiegħu, lejn l-edukaturi li b'tant dedikazzjoni u impenn qed jieħdu ħsieb l-edukazzjoni ta' wliedna". Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6094e710ba178_rand.td-a-rec-img{text-align:left}.td_uid_3_6094e710ba178_rand.td-a-rec-img img{margin:0 auto 0 0}